《塔溪流月》
明代·冯名望

古塔孤标碧水浔，流来月色出松阴。悠悠树杪如悬镜，泛泛波光似跃金。

沙白不关霜露湿，溪清偏见广寒深。洲前无限光华好，何必庾楼足放吟。

作者简介：冯名望，茂名人。明神宗万历四年（一五七六）举人，二十四年（一五九六）任阳山教谕。清顺治《阳山县志》卷五、光绪《茂名县志》卷六有传。